У Вікіпедыі ёсць артыкулы пра іншых асоб з прозвішчам Кучар.

**Надзея Анатолеўна Кучар** (нар. 18 мая 1983, Мінск, Беларусь) — беларуская оперная спявачка (сапрана), салістка Муніцыпальнага тэатру Санцьяга, Вялікага Тэатру Жэневы і пермскага тэатру оперы і балету, запрошаная артыстка Вялікага тэатра Беларусі, пераможца конкурсу оперных спевакоў «Спявак Свету — 2015».

Біяграфія
---------

Нарадзілася ў Мінску. Маці — Зоя Якаўлеўна (філолаг, Мінск, Беларусь), старэйшая сястра — Юлія (загадчыца касай у аддзяленні банка), сярэдняя сястра — Кацярына (рэжысёр масавых мерапрыемстваў), муж — Дзмітрый (сімфанічны дырыжор, Мінск, Беларусь).

Вялікую ролю ў жыцці Надзеі адыграла РГА «Беларускі дзіцячы фонд»: у 7 гадоў будучай артыстцы паставілі «сардэчны» дыягназ, была патрэбная аперацыя, а на той час, 1990-і год, яе рабілі толькі ў адной клініцы ў СССР — у Каўнасе ў прафесара Юргіса Брэдзікіса. Для гэтага былі патрэбныя грошы, у бацькоў іх не было. Маці звярнулася ў Дзіцячы фонд, які ўзяў выдаткі на себя.

З 10 гадоў спявала ў дзіцячым хоры, саліравала да 17 гадоў. Першая песня, спетая сольна ў хоры, — «Радзіма мая дарагая» на музыку Уладзіміра Алоўнікава.

У 2003 годзе з адзнакай скончыла Мінскі дзяржаўны музычны каледж імя М. І. Глінкі па спецыяльнасці «Музыказнаўства» і тры сезоны адпрацавала ў хоры ў Нацыянальным акадэмічным Вялікім тэатры оперы і балету.

У 2006 годзе стала лаўрэатам 1 прэміі конкурсу вакалістаў у рамках Міжнароднага фестывалю духоўнай музыкі «Магутны Божа»(Магілёў, Рэспубліка Беларусь).

У 2007 годдзе — лаўрэат 1 прэміі двух Міжнародных конкурсаў: Бібігулуль Тулегенавай (Казахстан) і Ірыны Багачовай у Санкт-Пецярбургу.

Таксама ў 2007 годдзе адбыўся першы оперны дэбют у театры оперы і балету Санкт-Пецербургскай кансерваторыі — партыя Марфы ў оперы Рымскага-Корсакава «Царская нявеста». А ў 2009 ужо на прафесійнай сцэне — у Міхайлаўскім тэатры — Надзея дебютавала ў партыі Віалеты ў оперы Верддзі «Травіята». У гэтым жа тэатры яна выканала іншыя вядучыя партыі для лірыка-каларатурнага сапрана (Прынцеса Еўдасія ў оперы Галеві «Жыдоўка», Оскар у оперы Вердзі «Бал-Маскарад»).

Надея Кучар вядзе актыўную канцэртную дзейнасць. Так за час вучобы ў кансерваторыі пад кіраўніцтвам Сяргея Стадлера яна ўзяла ўдзел у шматлікіх праектах, выканаў партыю Лючыі («Лючыя дзі Ламмермур» Гаэтана Даніцэці), Марыі («Іван IV» Жоржа Бізэ), Серафіма («Хрыстос на Маслічнай гары» Людвіга ван Бетховена), сапрана ў Рэквіюме Моцарта.

У кастрычніку 2010 года ў Пекіне адбыўся першы сольны канцэрт на сцэне пекінскай канцэртная залы. Партыю фартэпіяна выканаў нязменны канцэртмайстар, лаурэат міжнародных конкурсаўв Дзмітрый Паўлій. У 2011 годзе скончыла Санкт-Пецярбургскую дзяржаўную кансерваторыю імя М. А. Рымскага-Корсакава па спецыяльнасці «сольныя спевы» (клас прафесара Тамары Навічэнка; камерны клас — Ізотова Кіра Уладзіміраўна).

21 мая 2012 года выканала галоўную ролю ў прэмьернай расійскай пастаноўцы оперы Паскаля Дюсапена *Меддзеятэрыял* у межах 6-га Дзягілеўскага фестивалю ў Пермі, дырыжор — Тэадор Курэнтзіс. За гэтую ролю атрымала Залатую Маску .

У чэрвені 2012 года сумесна з дырыжорам Тэадорам Курэнтзісам і аркестрам MusicAeterna запісала праграму твораў французскага кампазітара часоў барока Рамо для лэйбла Sony Classical.

У верасні 2012 года Надзея выйграла Гран-Пры Міжнароднага конкурсу вакалістаў у Галандыі. Таксама на гэтым конкурсе яна была ўзнагароджана прызом глядацкіх сімпатый і прызам за лепшаее выкананне абавязковага твора Еппе Муляйна Et fit lux.

У чэрвене 2014 г. жэбютавала ў ролі Эльвіры ў оперы В. Беліні «Пурытане» у Муніцыпальным тэатры Санцьяга, Чылі: пастанова Emilio Sagi, дырыжор José Miguel Pérez-Sierra.

20 кастрычніка 2014 года звуказапісваючая кампанія «Sony Classical» вырабіла дыск «Sound of Light» з музыкай Жана-Філіпа Рамо (аркестр Musica Aeterna, дырыжор — Тэодор Курентзіс)

У красавіку 2015 года Надзея другі раз стала лаўрэатам прэміі Залатая маска ў намінацыі «Опера — Жаночая роля» за выкананне партыі Доньі Ісабель, (Персел «Каралева індэйцаў», Тэатр оперы и балету, Перм)

У чэрвені 2015 года выйграла Міжнародны конкурс оперных спевакоў «Спявак Свету» (BBC Cardiff Singer of the World) у Кардыфе, на якім прадстаўляла родную Беларусь.

У верасні 2015 года дэбютавала ў Вялікім Тэатры Жэневы ў ролі Мальды ў патрыятычнай оперы Джаакіна Расіні «Вільгельм Тэльм».

З 2018 года — запрошаная артыстка Вялікага тэатра Беларусі.

Рэпертуар
---------

* Н. А. Рымскі-Корсакаў, «Царская нявеста» (Марфа)
* М. І. Глінка, «Жыццё за цара» (Антаніда)
* Н. А. Мартынаў, «Вішнёвы сад» (Ранеўская)
* В. Беліні, «Пурытане» (Эльвіра)
* Дж. Вердзі, «Травіата» (Віалета)
* Дж. Вердзі, «Бал-Маскарад» (Оскар)
* В. А. Моцарт, «Чароўная флейта» (Царыца ночы)
* В. А. Моцарт, «Вяселле Фігаро» (Графіня)
* Г. Даніцэцці, «Лючыя ды Ламмермур» (Лючыя)
* Ж. Бізэ, «Іван Грозны» (Марыя)
* Ж. Ф. Галеві, «Жыдоўка» (Прынцэса Еўдоксія)
* П. Дзюсапен, «Medeamaterial» (Медэя)
* Ж. Масне, «Папялушка» (Фея)
* Дж. Пучыні, «Багема» (Мюзетта)
* Ж. Офенбах, «Казкі Гофмана» (Алімпія)
* Г. Пёрсел, «Каралева індзейцаў» (Донья Ісабель)
* І. С. Бах, Магніфікат (сапрана)
* Л. В. Бетховен, «Хрыстос на Маслічнай гары» (Серафім)
* В. А. Моцарт, Рэквіем (сапрана)
* И. Стравінскі, «Свадебка» (сапрана)
* Дж. Вердзі, Рэквіем (сапрано)
* І. Брамс, Нямецкі реквіем (сапрана)
* Г. Ф. Гендэль, Dixit Dominus (сапрана)
* К. Орф, Карміна Бурана (сапрана)

Прызнанне
---------

Першыя прэміі на конкурсе вакалістаў у межах міжнароднага фестывалю «Магутны Божа» (Магілёў, Беларусь, 2005), на Міжнародным конкурсе вакалістаў Бібігуль Тулегенавай (Алма-Ата, Казахстан, 2007), Міжнародным конкурсе оперных спевакоў «Санкт-Петербург» (2007), II Міжнародным конкурсе маладых оперных спевакоў памяці М. Д. Міхайлава ў Чэбаксарах (2011), Міжнароднага конкурсу вакалістаў у Галандыі, Міжнародны конкурс оперных спевакоў «Спявак Свету» (BBC Cardiff Singer of the World) (2015) і інш.

Паўфіналістка Міжнароднага конкурсу «Опералія» Пласіда Дамінга.

Заўвагі
-------

1. ↑  «Певица мира» Надежда Кучер: в детстве я была пацанкой и чуть не стала кондитером
2. ↑  Salut, Надежда! Архівавана 20 студзеня 2021.
3. 1 2  Мое первое соло — «Радзіма мая дарагая»
4. ↑  Дягилевский фестиваль имени Курентзиса (обзор) — Академическая музыка — OpenSpace.ru
5. ↑  Ъ-Газета — Одинокий голос женщины
6. ↑  ЗОЛОТАЯ МАСКА / Надежда Кучер
7. ↑  Минский государственный музыкальный колледж имени М. И. — Концерт-встреча с Надеждой Кучер Архівавана 13 ліпеня 2015.
8. ↑  Internationaal Vocalisten Concours 's-Hertogenbosch — Wikipedia
9. ↑  Nadine Koutcher- «Et fit lux» — International Vocalists Competition Holland (IVC) — September 2012 — YouTube
10. ↑   диск «Sound of Light»
11. ↑  Лауреаты премии «Золотая маска» 2015  Архівавана 9 ліпеня 2016.
12. ↑  Беларуска Надзея Кучар перамагла на конкурсе «Спявак свету» ў Вялікабрытаніі Архівавана 19 верасня 2020.
13. ↑  Беларуская оперная спявачка Надзея Кучар трыумфальна дэбютавала ў Вялікім Тэатры Жэневы Архівавана 12 верасня 2018.
14. ↑  «Спявачка сусвету» Надзея Кучар стала запрошанай артысткай Вялікага тэатра Беларусі Архівавана 14 студзеня 2018.

Спасылкі
--------

* Радзіма, мая дарагая! Салістка Надзея Кучар. Мінск, хор «Кантылена»
* Салістка Надзея Кучар. Мінск, хор «Кантылена»
* Штраус. Вясенні вальс. Салісткі Наддзея Кучар і Вольга Кірыкава. Запіс 2000 г.
* Вердзі. Арыя Джыльды, Рахманінаў. Арыя Франчэскі. Выконвае Надзея Кучар. 2011 г.
* Tchaikovsky Competition
* Георгі Свірыдаў. Любовь святая. Выконвае Наддзея Кучар. 20.11.2011
* на конкурсе ў Галандыі. 2012
* Надежда Кучер в опере Medeameterial
* 
* 

|  |  |
| --- | --- |
| ⚙️   Фота, відэа і аўдыё | Apple Music · Instagram · Spotify |
| Тэматычныя сайты | Discogs · MusicBrainz |
| Нарматыўны кантроль | BNF: 16949683q · GND: 1069330965 · LCCN: no2016042844 · VIAF: 315091252 |